Product Code: ass-pube-001\nPrabol Issa Sakti Aru Atmutkorsonor Hadhana ( প্ৰবল ইচ্ছাশক্তি আৰু আত্মোৎকৰ্ষৰ সাধনা)প্ৰতিজন মানুহৰ মাজতেই লুকাই থাকে কল্পনাতীত শক্তি আৰু সম্ভাৱনা; অথচ জীৱনকালত আমি ...\nTags: Prabol Issa Sakti Aru Atmutkorsonor Hadhana ( প্ৰবল ইচ্ছাশক্তি আৰু আত্মোৎকৰ্ষৰ সাধনা)\nপ্ৰতিজন মানুহৰ মাজতেই লুকাই থাকে কল্পনাতীত শক্তি আৰু সম্ভাৱনা; অথচ জীৱনকালত আমি তাৰ ক্ষুদ্ৰ অংশও আৱিষ্কাৰ কৰিবলৈ অপাৰগ হৈ ৰওঁ । ইয়াতকৈ আৰু ডাঙৰ ট্ৰেজেডী কি হ'ব পাৰে আমাৰ বাবে!!\nপ্ৰতিমুহূৰ্ততে আমি নিজৰ লগতেই জী থাকোঁ, নিজকেই লগত লৈ ফুৰোঁ, নিজৰ মন আৰু মগজুকে নিজৰ সৈতে কঢ়িয়াই লৈ ফুৰোঁ; কিন্তু নিজৰ ভাললগা অথবা নিজে কৰিব বিচৰা অলেখ কামৰ মাজত কোনটো আমাৰ বাবে সৰ্বোৎকৃষ্ট, কোনখন ক্ষেত্ৰত আমি অধিক পাৰদৰ্শী তাকেই বাছনি কৰি লোৱাত বিফল হওঁ । সহজ ভাষাত, আমি নিজক চিনি নাপাওঁ, নিজৰ বিষয়ে নাজানো ।\nযদিও কিছুপৰিমাণে চিনি পাওঁ বা জানো নিজকে; তথাপি বহুসময়ত মানসিক অস্থিৰতাই আমাক কোনো এটা কামতে একান্তভাৱে মজিবলৈ নিদিয়ে । ফলত, অসম্পূৰ্ণ কামৰ তালিকাখন দীঘলীয়া হৈ গৈ থাকে, বাঢ়ি গৈ থাকে আমাৰ হতাশা । নিৰাশো হওঁ প্ৰায়ে প্ৰথম খোজতেই বিফল হৈ ।\nকিন্তু এই হতাশা আৰু নিৰাশাক জয় কৰিম কেনেকৈ??\nউত্তৰ -  "প্ৰবল ইচ্ছাশক্তি আৰু আত্মোৎকৰ্ষৰ সাধনা"ৰে । গ্ৰন্থখনত ড০ নিৰ্মলা দেৱীয়ে কৈছে - \n"বৃহৎ সপোনৰ নিচালগা দৃঢ়প্ৰতিজ্ঞ মানুহে সৰু সৰু বিফলতাক আওকাণ কৰে, বিফলতা বুলিয়েই নাভাবে । বৰঞ্চ এইসমূহৰ পৰা শিক্ষা লৈ নিজকে ক্ৰমান্বয়ে সফলতাৰ ওচৰ চপাই আনে ।"\nসফলতা । সফলতাৰ বাবে কেতিয়াবা আমি স্বাৰ্থপৰো হ'ব লাগিব; কিন্তু 'সততা'ৰে । প্ৰয়োজনত আনক "না" (NO) ক'বলৈও শিকিব লাগিব; কিন্তু 'সঠিক কাৰণ'ত । বিয়া-সবাহ, মেল-মিটিং আদিৰ লগতে দৈনন্দিন জীৱনৰ অগণন কামৰ মাজত নিজৰ বাবে সময় "ব্লক" কৰাৰ অতি গুৰুত্বপূৰ্ণ কথাও ড০ দেৱীয়ে আমাক কৈছে - \n"টাইম ব্লকিং হ'ল 'নিজৰ লগতে নিজৰ এপইণ্টমেণ্ট' । নিজৰ স'তে নিজৰ বাবে সময় নিৰ্ধাৰণ ।...কেৱল কামৰ বাবেই নহয়, নিজস্ব চিন্তন, জিৰণি আৰু চিত্ত বিনোদনৰ বাবেও টাইম ব্লকিং খুবেই প্ৰয়োজনীয় ।"\nগ্ৰন্থখনে নিশ্চিতভাৱে পাঠককক "নতুন জীৱনবোধ" এটা গঢ়ি তুলিবলৈ অনুপ্ৰাণিত কৰিব । ধীৰুভাই আম্বানীৰ পৰা ষ্টীভ জ'বছ্লৈকে বহু ব্যক্তিৰ জীৱনৰ প্ৰেৰণাদায়ক আৰু ৰসাল কাহিনীৰ লগতে নানা তথ্য, কবিতাৰ পংক্তিৰ উপৰি এগৰাকী ৰসায়ন বিজ্ঞানী হিচাপে স্বাভাৱিকতো 'বিজ্ঞান'কো টানি আনি ড৹ নিৰ্মলা দেৱীয়ে আগবঢ়োৱা সফলতাৰ ব্যাখ্যা সঁচাকৈয়ে মনোগ্ৰাহী - \n"সফলতাও ড'মিনো এফেক্টৰ দৰেই । এবাৰ আৰম্ভ হ'লে ইয়াৰ গতি পাছৰ পৰ্যায়ত আৰু অধিক প্ৰখৰ হয় । ই ক্ষান্ত নহয় । "
